text: Ny anholdelse i skudsag fra Horsens
  16 maj 2012 kl. 19.00
  Sydøstjyllands Politi har onsdag aften anholdt en 22 årig mand fra Horsens. Han sigtes for forsøg på manddrab og fremstilles i et lukket grundlovsforhør Kristi Himmelfartsdag.
  Med dagens anholdelse har Sydøstjyllands Politi foretaget i alt tre anholdelser i sagen, hvoraf de to mænd på henholdsvis 22 og 28 år i dag blev varetægtsfængslet i fire uger hver.
  Det var sent fredag aften, at en 28-årig mand blev alvorligt såret af skud. I første omgang var hans tilstand kritisk.
  Han blev ramt, da han sad i en bil på Tordenskjoldsgade, og skuddene blev affyret fra personer i en sort bil, som vidner så køre væk.
  Parterne kender hinanden i forvejen, men detaljer om relationen vil politiet ikke ud med.
  